**Ministru kabineta noteikumu projekta**

**“Grozījums Ministru kabineta 2013. gada 17. septembra noteikumos Nr. 880 „Lauksaimniecības datu centra publisko maksas pakalpojumu cenrādis””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Likuma par budžetu un finanšu vadību](http://likumi.lv/ta/id/58057-likums-par-budzetu-un-finansu-vadibu) [5. panta](http://likumi.lv/ta/id/58057-likums-par-budzetu-un-finansu-vadibu#p5) devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2013. gada 17. septembra noteikumos Nr. 880 „Lauksaimniecības datu centra publisko maksas pakalpojumu cenrādis” (turpmāk – noteikumi Nr. 880) noteikts, ka mājas (istabas) dzīvnieku reģistrācija Lauksaimniecības datu centra datubāzē (turpmāk – datubāze) ir maksas pakalpojums EUR 3,50 apmērā. Patlaban suņu īpašniekiem šī maksa netiek piemērota par suņiem pavadoņiem, suņiem asistentiem, suņiem terapeitiem vai suņiem, kas apmācīti uzbrukt cilvēkam, valsts pārvaldes iestādes darbā izmantojamiem suņiem un dzīvnieku patversmes suņiem, kas tiek atdoti citas personas īpašumā saskaņā ar normatīvajiem aktiem par dzīvnieku labturības prasībām dzīvnieku patversmēs un dzīvnieku viesnīcās. Ievērojot Ministru kabineta 2006. gada 16. maija noteikumu Nr. 407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību” 23.2. apakšpunkta prasību, dzīvnieku patversmes īpašnieks pēc dzīvnieka ievietošanas dzīvnieku patversmē pārbauda dzīvnieka identifikāciju un, ja dzīvnieks nav apzīmēts vai pēc dzīvnieka identifikācijas datiem nav iespējams noteikt tā īpašnieku, nodrošina dzīvnieku patversmē uzņemtā dzīvnieka īpašnieka vai turētāja meklēšanu, ievietojot informāciju plašsaziņas līdzekļos, kā arī izvērtē plašsaziņas līdzekļos ievietoto informāciju par meklējamiem dzīvniekiem. Ja 14 dienu laikā nav izdevies atrast dzīvnieka īpašnieku vai turētāju, patversmes īpašniekam ir tiesības dzīvnieku atdot īpašumā citai personai, paturēt patversmē, nodot turēšanā citai patversmei vai eitanazēt. Tā kā Ministru kabineta 2011. gada 21. jūnija noteikumi Nr. 491 „Mājas (istabas) dzīvnieku reģistrācijas kārtība” paredz, ka līdz 2017. gada 1. janvārim visiem suņu īpašniekiem savs dzīvnieks, kas sasniedzis sešu mēnešu vecumu, ir jāapzīmē ar mikroshēmu un jāreģistrē datubāzē, dzīvnieku patversmes īpašniekam ir jānodrošina, lai visi suņi, kuriem nav izdevies atrast īpašnieku un kurus nav paredzēts eitanazēt, pēc 14 dienām tiek reģistrēti kā dzīvnieku patversmes īpašums. Lai dzīvnieku patversmēm neradītu papildu finansiālo slogu un nodrošinātu visu dzīvnieku patversmju suņu apzīmēšanu un reģistrāciju, nepieciešams noteikt, ka dzīvnieku patversmes suņu reģistrācija datubāzē ir bezmaksas pakalpojums.  |
| 3. | Projekta izstrādē iesaistītās institūcijas | Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvnieku patversmju īpašnieki. Pašlaik Latvijā ir reģistrētas 28 dzīvnieku patversmes. Vidēji gada laikā dzīvnieku patversmēs atrodas 500 suņu, kuriem nav atrasti īpašnieki un kurus nav paredzēts eitanazēt. Vidēji gada laikā jauniem īpašniekiem tiek atdoti 2500 suņu.Patlaban (26.01.2017.) Lauksaimniecības datu centra datubāzē ir reģistrēti 79 506 suņi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nepalielinās finansiālo slogu dzīvnieku patversmēm.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu** **un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 99540 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 99540 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 99540 | 1750 | 1750 | 1750 | 1750 |
| 2.1. valsts pamatbudžets | 99540 | 1750 | 1750 | 1750 | 1750 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –1750 | –1750 | –1750 | –1750 |
| 3.1. valsts pamatbudžets | 0 | –1750 | –1750 | –1750 | –1750 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
| 1750 | 1750 | 1750 | 1750 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. Ieņēmumi no maksas pakalpojumiem nesamazināsies un sasniegs plānoto apmēru, jo salīdzinājumā ar iepriekš plānoto apjomu palielināsies kopējais datubāzē reģistrēto mājas (istabas) dzīvnieku skaits.6.2. Detalizēts izdevumu aprēķins. 2017.gadā ir plānots bez maksas reģistrēt datubāzē 500 suņu, kuriem nav atrasti īpašnieki un kurus nav paredzēts eitanazēt. Budžeta izdevumi 1750 *euro*, tajā skaitā:

|  |  |  |
| --- | --- | --- |
| EKK Kods | Programmas/apakšprogrammas numurs, nosaukums; klasifikācijas koda nosaukums | Izmaiņas 2017.gadā, *euro*  |
|  | 21.02.00. Sabiedriskā finansējuma administrēšana un valsts uzraudzība lauksaimniecībā | 1750 |
| 1000 | Atlīdzība, t.sk. | 443 |
| 1110 | Atalgojums (LDC speciālisti, 64 darba stundas gadā, 941 *euro*\168 st. \* 64 st. = 358,48 *euro* | 358 |
| 1210 | Darba devēja valsts sociālās apdrošināšanas obligātās iemaksas | 85 |
| 2000 | Preces un pakalpojumi | 1307 |
| 2251 | Izmaiņas informācijas sistēmā (36 stundas x 36,30 *euro = 1306,80 euro*) | 1307 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiks īstenots no Zemkopības ministrijai piešķirtajiem budžeta līdzekļiem. |

*Anotācijas IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2016. gada 22. decembrī tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 16. decembrī elektroniski tika nosūtīts Latvijas Pašvaldību savienībai, biedrībai „Latvijas veterinārārstu biedrība”, nodibinājumam “dzivniekupolicija.lv”, SIA “Aivara Borovkova juridiskais birojs “AB Grupa””, **biedrībai “Juglas Dzīvnieku aizsardzības grupa”**, nodibinājumam „Dzīvnieku Drauga fonds”, kā arī biedrībām “Dzīvnieku patversme Mežvairogi”, „DzīvniekuSOS” un „Latvijas kinoloģiskā federācija”. |
| 3. | Sabiedrības līdzdalības rezultāti | Noteikumu projektu atbalsta biedrība „Latvijas veterinārārstu biedrība” un nodibinājums „Dzīvnieku Drauga fonds”.Latvijas Pašvaldību savienība, nodibinājums “dzivniekupolicija.lv”, SIA “Aivara Borovkova juridiskais birojs “AB Grupa”” un **biedrības “Juglas Dzīvnieku aizsardzības grupa”**, “Dzīvnieku patversme Mežvairogi”, „DzīvniekuSOS” un „Latvijas kinoloģiskā federācija” atzinumu par noteikumu projektu nesniedza. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

30.01.2017. 9:30

1039

I.Kronenberga

67027047, Inga.Kronenberga@zm.gov.lv